runetrust/blame-folketinget-dk huggingface dataset:
Charlotte Antonsen (V), 1999-11-16:
Jeg vil godt med hensyn til finansieringen for det første sige, at i Venstre er vi i mange år, som det allerede er fremgået af mit svar til hr. Aage Frandsen, gået ind for, at man skulle have kvalificeret flertal på alle de områder i EU, hvor EU i forvejen har kompetence, dermed også på afgifter.
Ellen Trane Nørby (V), 2016-11-15:
Men jeg synes, at der er en stor forskel til erhvervsuddannelsesområdet, fordi vi har en bred fælles målsætning om, at vi skal op på minimum 25 pct., siden 30 pct. af en ungdomsårgang, der skal tage en erhvervsfaglig uddannelse, hvor vi på det gymnasiale område ikke har oplevet den her elevflugt over en årrække, og det sætter institutionerne i en anden økonomisk situation, selv om det selvfølgelig også nogle steder vil kræve, at man kigger ekstra efter, hvordan man administrativt organiserer sig.
Anne Honoré Østergaard (V), 2020-05-26:
Altså, som jeg selv var inde på i min tale, kan det jo nogle gange godt være, at man siger til nogle, at de så får en længere frist – altså at det faktisk har noget at gøre med ens aftale, ens handel, og at det har en betydning for lige netop den virksomhed.
Thomas Jensen (S), 2012-09-13:
Jeg er helt sikker på, at hr. Jacob Jensen også er vel vidende om, hvad finansieringselementerne i den her skattereform er: Det er et lavere EU-bidrag på 1 mia. kr.; det er forsvarsbesparelser for 2,7 mia. kr., som jeg er glad for at Venstre og Konservative har sagt ja til i den her skattereform, for det gør jo, at det, man sidder og laver i Forsvarsministeriet lige nu, er så meget lettere.
Carina Christensen (KF), 2006-10-24:
Jeg kan se, at hr. Martin Henriksen også siger til Information, at han synes, 12 elever er et meget lille tal, og jeg vil bare høre, om Dansk Folkeparti overvejer at komme med et forslag om at øge antallet af elever, så man ikke støtter det konkrete forslag her, men ønsker at dreje på andre ventiler.
Søren Espersen (DF), 2019-12-17:
Alt i alt er mit spørgsmål: Hvordan skal Danmark militært og civilt ruste sig yderligere til lands, vands og i luften på og omkring Grønland for at kunne leve op til vores forpligtelser og, altså, vigtigst, forsvarets fremtidige tilstedeværelse i og omkring Grønland?
Thorkild B. Fransgaard (FRI), 2000-02-02:
Men jeg kunne forstå på ordførerne - og det kom noget bag på mig, det må jeg sige, for det her er ikke noget, der er politik i - at faktisk alle ordførerne betragtede det her som noget, man ikke bør gøre noget ved, og at det, vi har, er godt nok.
Benny Engelbrecht (S), 2009-05-14:
Men nu er det jo også sådan, som hr. Per Ørum Jørgensen har kunnet konstatere, at vi i høj grad også baserer vores stillingtagen på den nyeste information, der ligger tilgængelig, og som netop er fremkommet i vores naboland Tyskland og i øvrigt også har skabt en stor polemik.
Kamal Qureshi (SF), 2005-04-27:
Det eneste, jeg egentlig bare gerne vil have en eller anden anerkendelse af også inddrages i betragtningerne – og det er simpelt hen bare lige for at sikre, at den stilling, som vi også er enige om, er hensigtsmæssig i denne her sammenhæng – er, at mange af de sygdomme, som denne gruppe, flygtninge/indvandrergruppen, sidder med, det kan være en overrepræsentation af hjerte-kar-sygdomme, det kan være en overrepræsentation af overvægt, eller hvad det nu kan være af forskellige ting, i meget, meget høj grad også er præget af de sociale problemer.
Karsten Lauritzen (V), 2013-11-08:
Og hvis man parkerer med to hjul på fortovet, sådan at det ikke er til gene for folk, der går fortovet, så må man det. Men det kan jo være svært at vurdere, hvorvidt det gør sig gældende i de forskellige kommuner, når der ikke bliver skiltet med det andre steder end på hjemmesiden. Så på det område er vi enige i det, der bliver lagt op til, nemlig at der kommer ensartede regler.
Jesper Petersen (S), 2017-05-09:
Her har det været vigtigt for os at fastholde et lægmandselement, og der udestår jo stadig væk også en diskussion om, præcis hvordan den bekendtgørelse, ministeren udsteder for at sige, hvordan de nye nævn skal være struktureret, ser ud, og der er det altså som sagt vigtigt for os at fastholde et lægmandselement og en forståelse for lokale forhold.
Margrete Auken (SF), 1999-02-24:
Når jeg spørger om det - og så kan jeg sige, at det er altså ikke bare for at fyre en joke af her, selv om det i sig selv er lidt underholdende, at man bruger bilinspektionen til at godkende et ret dyrt tog med - så er det også, fordi ministeren har været så fuldstændig afvisende over for, at man tog anden ekspertise ind end »sig selv«.
Mette Frederiksen (S), 2024-10-03:
Men måske er det meget godt – i en verden som den, vi alle sammen er en del af i dag, hvor der er så meget splittelse og så meget polarisering; lyt bare til noget af det, der er blevet sagt i Folketingssalen af nogle af vores kolleger – at gamle fjender så for en stund lægger våbnene og gør det, vi i fællesskab mener er det bedste for vores land, hvad enten det er på velfærdsområdet, for erhvervslivet, for Ukraine eller den grønne omstilling.
Pernille Vermund (NB), 2020-06-02:
Fængselsforbundets formand, Bo Yde Sørensen, udtalte i marts måned følgende om udlændinge, indvandrere og efterkommere i danske fængsler – og jeg citerer: »Jo, samfundsmæssigt er det et problem, at nogle grupper på den måde skiller sig negativt ud.
Pia Olsen Dyhr (SF), 2025-05-21:
Regeringen har efter vores mening ikke lavet de fornødne planer, og jeg er faktisk lidt bekymret for, hvordan det kommer til at se ud i landets kommuner, hvis vi oplever, at vores ældre f.eks. ikke har adgang til vand, ikke har adgang til mad, og der ikke er en plan for, hvordan de i virkeligheden kan klare sig under sådan et strømnedbrud.
Lone Møller (S), 2006-01-24:
Det er jo sådan set ideen med de standardiserede forløbsprogrammer at lave sådan en slags abstrakt, konkret best practise på, hvad der er det ideelle patientforløb inden for forskellige kronikersygdomme, og så stille den viden til rådighed, ud fra hvad der måske så er en tyrkertro på, at de, der er valgt ude i regionerne til at bygge et godt sundhedsvæsen op, de, der er valgt ude i kommunerne til at drive deres kommune godt, og de, der er ansat begge steder, sådan set har den samme interesse, som fru Lone Møller og jeg har.
Poul Nyrup Rasmussen (S), 1999-02-03:
Den øverste kurve her kendetegner Danmark, og hr. Peter Skaarup kan måske se, at den er bedre end de andre og dermed en dejlig og lykkelig dokumentation af, at Danmark faktisk gør det godt, og det vinder stor anerkendelse i udlandet. Danmark blev udpeget på mødet i Davos, som finansministeren deltog i, og hvor han repræsenterede Danmark på fornem vis, til at være det land, der er bedst beredt til det næste århundrede.
Keld Albrechtsen (EL), 1998-06-19:
Jeg må gøre fru Dorte Bennedsen opmærksom på, at problemet med den nordiske pasunion langtfra er løst, men tværtimod er inde i en forværring, fordi man i Norge har måttet nedsætte en kommission, som skal undersøge, om det vil være i strid med den norske grundlov at tilslutte sig Amsterdamtraktatens bestemmelser om Schengensamarbejdet.
Pia Olsen Dyhr (SF), 2023-01-19:
Men jeg tror, vi skal gå et skridt videre, for hvis man skal afskaffe en helligdag eller en fridag eller noget andet, hvordan kan det så være, at man i modsætning til det, man f.eks. gør i forhold til de praktiske fag i folkeskolen, hvor man vil nedsætte en trepart, ikke har valgt at bruge den samme model og derved også åbne op – som jo er noget af det, Moderaterne gerne vil have – og involvere folk og arbejdsmarkedets parter?
Rasmus Jarlov (KF), 2024-12-11:
Selv om jeg laver lidt sjov med det, er det jo ganske bekosteligt at udnævne en minister, for det betyder også, at der skal være en departementschef, at der skal være pressemedarbejdere, at der skal være særlige rådgivere, at der skal være en ministerchauffør osv. osv.
Pelle Dragsted (EL), 2023-10-05:
I en situation, hvor de ældre mennesker, der har bygget det her samfund og betalt for ordførerens og min uddannelse, ikke kan få gjort rent og skal leve i deres eget skidt og møg, fordi der skal skæres ned ude i kommunerne, og i en situation, hvor vi hører, at kræftramte børns forældre ikke længere kan få psykologhjælp, og i en situation, hvor vi hører om livstruende forhold på hospitalerne i Danmark, vælger I at prioritere at sænke skatten. Jeg kan ikke få ind i mit hoved, hvorfor I synes, at det er vigtigere, at en direktør, der tjener 2 millioner om året, skal have 10.000 kr. mere, i den her situation.
Lars Kramer Mikkelsen (S), 2002-12-05:
Men jeg vil godt sige, at det er lidt imponerende, at man skal høre, at når Venstre sidder i opposition, synes de, det er ekstremt vigtigt, at Danmark anlægger en sag ved en international menneskerettighedsdomstol, men når de er i regering, er det ikke længere nødvendigt, fordi der er sket nogle ting.
Astrid Krag (SF), 2010-05-20:
Dels har vi været meget klare både under førstebehandlingen og her under andenbehandlingen, dels ligger der – den fylder faktisk 2 år til august – den plan, der hedder »Plads til alle, der vil«, som viser sort på hvidt, hvad det er for en politik, der vil blive ført under en ny regering.
Martin Lidegaard (RV), 2004-11-18:
Men mit spørgsmål er: Skal jeg forstå ministerens indlæg sådan, at han er imod at give kommunerne frihed, at han i stedet for foretrækker et sammenhængende roadpricingsystem for hele landet, som skal være provenuneutralt, så afgifterne ikke bliver højere end de nuværende, men simpelt hen erstatter de nuværende grønne vejafgifter, for sådan kunne jeg virkelig godt høre ministerens tale?
Mikkel Dencker (DF), 2007-11-30:
Man må jo sige, at EU i de sidste år har fået ganske eksotiske medlemslande, og derfor kan man sige, at de, der vælger at spare op i de her lande, risikerer at miste deres pension i den sidste ende, hvis ikke det her pensionsselskab lever op til de forventninger, folk kunne have til, at det forvalter pengene på en ansvarlig måde.
Nick Hækkerup (S), 2015-01-29:
Og forhåbentlig kan vi – det er min ambition – i fællig i dag sige: Ja, det vil vi sådan set godt kigge på; vi vil kigge på reguleringsdelen, og vi vil kigge på administrationsdelen, sådan at vi kan sikre, at vores ældre medborgere får en ordentlig og værdig pleje, sådan at vi kan sikre dem i de situationer, hvor der ikke er pårørende, der vil hjælpe.
Sophie Løhde (V), 2010-11-16:
I Venstre har vi den grundlæggende holdning, at vi ikke sådan synes, at det ligefrem kan betragtes som en kommunal kerneopgave at drive billig bank, og derfor synes vi, det er fornuftigt, at vi med det her lovforslag målretter ordningen i forhold til det, som også var lovens oprindelige formål, og samtidig tilvejebringer en budgetforbedring, der bidrager til genopretningen af de offentlige finanser.
Karsten Lauritzen (V), 2018-03-01:
Og med B 6, kunstnerfradrag for skabende kunstnere, foreslår Enhedslisten at indføre et kunstnerfradrag for de første 100.000 kr. pr. år, som en kunstner har tjent ved salg af egne unikke kunstværker, som kunstneren ejer de immaterielle rettigheder til.
Helge Adam Møller (KF), 2001-02-01:
Må jeg så gøre opmærksom på, at det sted i det danske samfund, hvor vi har flest kriminelle samlet på det mindste areal, hvor det flyder med stoffer, hvor det flyder med narkohandlere, hvor det flyder med hælere, er Christiania, 1 km fra Folketinget.
Aaja Chemnitz (IA), 2024-05-29:
Samtidig varetager vi her i Folketinget mindst 32 områder, og det er ikke kun noget, vi skal gøre, men det er også noget, som vi er dybt forpligtede til at gøre, altså netop at sikre, at der er en fremdrift på de her 32 områder.
Knud Kristensen (KF), 2009-04-03:
Med lovforslaget her, forårspakken, som den bliver kaldt, får alle kontohavere i Den Særlige Pensionsopsparing mulighed for i perioden fra den 1. juni 2009 til den 31. december 2009 at anmode om at få deres indestående i SP-ordningen udbetalt.
Bent Bøgsted (DF), 2008-11-25:
Samtidig gælder det også ved indberetning til indkomstregisteret, at arbejdet kan være kontrollerbart eller ukontrollerbart, og hvis ikke der er indberettet timer fra arbejdsgiversiden, så har man en omregningsmodel, der hedder 185,95 kr., vel vidende at der er rigtig mange, der faktisk tjener mindre end 185 kr. i timen.
Bjørn Elmquist (RV), 1998-02-05:
Jeg henholder mig meget til det, indenrigsministeren redegjorde for vedrørende vurderingen hos Sundhedsstyrelsen og Beredskabsstyrelsen, nemlig at beslutningsforslaget vil indebære en betydelig risiko for et stigende antal høreskader, og om lydniveauet for knaldpropper, som er en af de ting, der er tilladt i dag.
Birthe Rønn Hornbech (V), 2011-03-04:
Man skal være idømt 5 års fængsel – det er ganske meget i Danmark – for ikke at have et krav på statsborgerskab, og det kan jo være i meget alvorlige voldssager med døden til følge, hvor konventionen altså pålægger Danmark at give statsborgerskab alligevel op til de 5 års fængsel.
Pernille Frahm (SF), 1999-04-06:
Hvor kun én konsekvens virkelig er mulig, nemlig udsmidning eller indefrysning, er det et langsommeligt og af og til utilfredsstillende arbejde at få indarbejdet og virkeliggjort de tanker, der lå bag dannelsen af Europarådet: menneskerettigheder, retssikkerhed og demokrati.
Ellen Trane Nørby (V), 2022-06-09:
Det er det, der skaber usikkerhed for tusindvis af unge, og det er det, der får er mere end 50.000 mennesker til at skrive under på et borgerforslag i løbet af kort tid, og jeg oplever bare overhovedet ikke, at man lytter til det ønske, der er, om et reelt frit valg.
Gitte Lillelund Bech (V), 2003-11-11:
Undervisningsministeren har i et samråd i Trafikudvalget i Folketinget den 9. oktober klart tilkendegivet, at studerende, som pendler eksempelvis mellem København og Roskilde, vil have takststigninger på 8,2 pct., men alle os andre, alle andre passagerer, vil have takststigninger på 12,4 pct.
Peter Hummelgaard (S), 2023-10-11:
Jeg har ingen forudsætning for at lægge til grund, at Venstre eller Moderaterne skulle være imod de konkrete tiltag, men regeringen har ganske enkelt ikke nået at tage stilling til, hvordan vi vil følge op på den aftale, der blev indgået af den daværende regering sammen med en række partier.
Pia Christmas-Møller (KF), 2007-05-31:
Men når det nu kommer til skattespørgsmålet, så er det jo ikke uinteressant, om vælgerne skal vente, at skattestoppet bliver ophævet med den risiko, at der kommer nye skattestigninger – det er jo SF's politik – eller om de kan regne med, at skattestoppet står, og at det, der kan ske på skatteområdet, oven i det kan være skattelettelser.
Thorkild Simonsen (S), 1997-12-10:
Jeg har også været meget optaget af at samle ansvaret for integrationsindsatsen ét sted - nemlig i kommunerne - og jeg har arbejdet på at sikre, at reglerne om integration blev tilrettelagt på en sådan måde, at integrationen kan ske hurtigere, bedre og langt mere målrettet end i dag.
Bendt Bendtsen (KF), 2003-01-15:
Selskaber og investorer har endnu kun haft kendskab til anbefalingerne i godt et års tid, og på den baggrund er det regeringens holdning, at vi bør udvise tilbageholdenhed og afvente en indarbejdning af anbefalingerne i markedet, inden vi farer ud med flere reguleringstiltag.
Magnus Heunicke (S), 2021-05-28:
Der har netop været overenskomstforhandlinger og afstemninger om dette, hvor man har meldt sig ind i nogle forhandlingsfællesskaber, og det er jo fuldstændig op til lønmodtagerne, dvs. også jordemødrene, at placere sig de steder, hvor de mener de får den bedste indflydelse og det bedste resultat for deres medlemmer.
Peter Duetoft (CD), 2001-05-10:
Jeg kunne da høre, at da der var indgået et medieforlig, hvæsede og spruttede hr. Jens Rohde, så jeg sjældent har oplevet et folketingsmedlem rende rundt og skabe sig på den måde, og hvis det skulle betyde, at indholdet af medieforliget var sådan, at Venstre kunne drømme om at røre ved det, skulle det da næsten være ligesom i andre sager i Venstre: Man har skrevet en bog, og så har man det modsatte synspunkt et stykke tid efter.
Sandy Brinck (S), 2000-02-01:
Med beslutningsforslaget tager man desuden kun fat i en lille del af det samlede problem med seksuelle overgreb mod børn, og vi ønsker fra socialdemokratisk side, at Folketinget afventer det samlede billede, regeringens Børneudvalg kommer med på området, så vi får en helhjertet og helhedsorienteret indsats over for den enkelte.
Pernille Rosenkrantz-Theil (S), 2024-04-10:
Det giver så det her kæmpe sug, hvor man som borger oplever at skulle til tre møder, to telefonsamtaler, to ankesager, før man får en eller anden relativt lille dims, som koster væsentlig mindre end prisen for de respektive møder, og det er det, jeg synes vi skal ind at have gjort op med, nemlig at skattekronerne, vi betaler, selvfølgelig bliver brugt på borgerne og ikke på hele det der nidkære visitationssystem, der er blevet bygget op på handicapområdet.
Christian Friis Bach (RV), 2014-06-03:
Jeg har også tillid til Den Europæiske Menneskerettighedsdomstol, der jo også i deres afgørelser har lagt vægt på, at ytringer skal ses i den sammenhæng, hvori de fremføres, og at man dermed både kan stå vagt om ytringsfrihed og have et værn mod racisme på samme tid.
Erling Bonnesen (V), 2009-11-11:
Jamen jeg kan stå fuldstændig ved, at vi nu er på vej med et loft over prisen på ældremad, og jeg kan med glæde konstatere, at det er der rigtig, rigtig mange andre der også er glade for, herunder ældreorganisationerne, der siger, at det er godt, for så er der stabilitet, der er lagt et loft.
Klaus Hækkerup (S), 2003-05-23:
Men der har været en interessant prioriteringsdebat, og det, jeg hæfter mig ved, er, at hr. Kristian Jensen nævner, at der har været et fald i statens beskæftigelse fra 2001 til 2002 og en stigning i kommunernes fra 2001 til 2002, og herefter siger
Tom Behnke (FP), 1998-06-25:
Og til den overordnede diskussion, der har været om, hvor undervisningen så skal ligge, om det skal være amterne, der har ansvaret for undervisningen, eller det skal være kommunerne, har vi i Fremskridtspartiet ingen problemer med, at man med disse forslag flytter undervisningen fra amterne ud til kommunerne.
Tove Videbæk (KRF), 2000-04-11:
Når den gennemsnitlige pris for Europa skal findes, så vil man ifølge forslaget undlade at tage lande som Island, Liechtenstein og Luxembourg med, men det virker egentlig urimeligt og egentlig også utrolig velgennemtænkt, at man udelader de dyreste lande, når gennemsnittet skal udregnes.
Martin Lidegaard (RV), 2002-12-09:
Jeg må forstå fru Gitte Seeberg således, at hun er enig med mig i, at selv om regeringen overfører de 360 mio. kr. til vedligeholdelse af jernbaneskinner og får en smule flere midler næste år til vedligeholdelse end i den tidligere regerings tid, er der, når vi kommer nogle år ud i fremtiden,
Torsten Gejl (ALT), 2019-02-26:
Forslaget tager afsæt i anbefalinger herfra, og det understreges, at magtanvendelse og indgreb i selvbestemmelsesretten kun må ske, efter at personalet forgæves har forsøgt at løse situationen med en socialpædagogisk indsats, og altid skal ske efter principperne om proportionalitet og skånsomhed.
Lone Dybkjær (RV), 2010-11-04:
Og jeg vil gå ud fra, at når man er minister på et område, har man dog en større viden og mulighed på det område til at gå ind i systemet, end vi andre har, og det, jeg helt stilfærdigt har spurgt efter, er: Hvorfor er det netop dette lillebitte område, man har pillet ud?
Karen Ellemann (V), 2010-02-09:
Jeg hører også, at der er enighed om, at vi netop her med lovforslaget varetager den svage borgers interesse, og det er min overbevisning, at både borgere med nedsat fysisk funktionsevne, deres pårørende og medarbejderne vil opleve, at regeringen med forslaget her får balanceret hensynet mellem omsorgspligt og selvbestemmelsesret.
Ole Birk Olesen (LA), 2018-03-20:
Gebyrloftet blev indført i byggeloven i 2016 og blev dengang fastsat til 1.000 kr. For det tredje foreslås en ændring af mere lovteknisk karakter som en konsekvens af, at man på byggevareområdet er gået fra at have et EU-direktiv, der skulle implementeres i national ret, til at have en EU-forordning, som er direkte gældende.
Michael Aastrup Jensen (V), 2019-04-23:
Vi så jo med lokalvalget, at både i Istanbul og i Ankara er der de her prodemokratiske kræfter, som selv om de bliver angrebet på kryds og tværs og på alle mulige måder holdt nede i forhold til pressefrihed osv., eller manglende pressefrihed, er der stadig væk den her grøde, og det er jo dem, at vi på en eller anden mærkelig måde fra den vestlige verden skal prøve at hjælpe til at få endnu mere magt, som de forhåbentlig har agt.
Brian Mikkelsen (KF), 2010-04-08:
Vi har jo senest vedtaget at hæve bundfradraget for udlejning af feriehuse fra 7.000 kr. til 10.000 kr., ligesom vi smidiggør reglerne om administration af turist- og forretningsvisa – det har også været en diskussion, der har været her i salen i dag – og vi har skabt mulighed for, at der kan bygges større campinghytter.
Keld Albrechtsen (EL), 2000-04-04:
Det kan godt være, det her så ikke kan lade sig gøre, fordi der ikke er flere færger, og fordi det er for dyrt, og fordi kommunen ikke vil godkende det, og fordi den måske i virkeligheden slet ikke bryder sig om at have ungdomsboliger - af mange grunde, saglige såvel som usaglige.
Hanne Severinsen (V), 1999-12-15:
Det, jeg spurgte til, var jo altså, om SF - når man nu ville lave om på mulighederne for lovsjusk osv. - så ikke synes, det ville være rimeligt, at man også drog omsorg for, at andre partier vidste, at der var noget, som var i spil, og som man måske kunne have inddraget mange andre i.
Mogens Lykketoft (S), 2011-02-04:
Til det med pensionsalderen vil jeg sige, at jeg er meget åben over for at diskutere, når den tid kommer, hvor man faktisk efter velfærdsforliget rykker på både efterlønsalderen og pensionsalderen, om der skal ske en tilsvarende parallel forskydning af ministres tilbagetrækningsalder, ligesom det jo sagtens kan tænkes, at den diskussion til den tid også kommer op omkring de overenskomstmæssige aftaleordninger.
Erling Christensen (S), 2000-04-13:
Lad mig så her til sidst tilføje, efter at vi har haft tredjebehandling af nr. L 156 i dag, at netop under udvalgsbehandlingen af nr. L 156 dukkede der et nyt køretøj op, en BMW Model C1, som har nogle specielle ting, som vi har drøftet meget i udvalget, og ministeren svarede på bilag 54, at ministeren vil fremsætte forslag til ændring af færdselsloven på det område her i næste samling.
Pernille Blach Hansen (S), 2006-01-13:
»Folketinget konstaterer, at – vi i Danmark forbruger og forurener væsentlig mere pr. indbygger end i de fleste andre lande, – miljøbelastningen fra en stor del af vores forbrug er skjult, fordi varerne produceres i den tredje verden, – der mangler et samlet billede af den miljøbelastning, der følger med produktionen af varer til det danske marked.
Karen Hækkerup (S), 2014-05-02:
Det glæder mig meget, at vi kan komme i gang, så man i Grønland også får mulighed for at anvende den nye grønlandske psykiatrilov over for de retspsykiatriske patienter, og at vi også får mulighed for at udvide reglerne om omgørelse af påtaleopgivelse og tiltalefrafald.
Rosa Lund (EL), 2022-05-05:
Nu har vi muligheden for at gøre noget ved det, og derfor er jeg rigtig glad for, at regeringen også bakker op om det her forslag, og vil også gerne sige tak til Radikale Venstre og SF for det gode samarbejde, vi har på det her område, når det handler om at beskytte kvinder bedre.
Per Ørum Jørgensen (KF), 2006-12-01:
Denne situation gør naturligvis, at vi står over for nogle nye udfordringer omkring fødevaresikkerhed og gennemsigtighed, og det betyder også, at danske producenter har muligheder og perspektiver for at skabe nye markeder og for at fremme den danske fødevareeksport, et felt, hvor vi tilhører verdenseliten, hvilket er en position, som vi har et fælles ansvar for at understøtte og fastholde.
Lisbeth Bech Poulsen (SF), 2019-04-10:
Nu er vi så i en situation, hvor man kan sige, at det ikke er første gang, samfundet ændrer sig så hurtigt, at vi ikke når at reagere på Christiansborg, og derfor vil jeg bare gentage det spørgsmål, som Venstres ordfører lidt retorisk stillede: Hvad er en avis i dag?